Berlingske Tidende, 1833-02-25
London, den 15de Februar. Efterat Kongens Svar paa Adressen var bleven forelæst i Underhuset, holdt Lord Althorp sit Foredrag angaaende det protestantiske Kirkevæsens Reform i Jrland. Som Grund, hvorfor han og ikke Hr. Stanley, som egentlig forestaaer de Jn landske Anliggender, indbragte Billen, anførte han, at det var Regjeringens Ønske, at de foreslaaede Forholdsregler skulde ansees som udgaaende fra det hele Ministerium, og at den derfor paa Grund af hans Embede, havde overdraget ham at tale denne Anledning. I Jndledningen ansaae han det for nødvendigt at vise, hvad der var gjort for Jrland, hvad der endnu var tilbage at gjøre, og hvad Regjeringen burde gjøre for at afhielpe Besværingerne? Thi paa mange kunde ikke raades Bod ved Lovene, men kun ved de forskjellige Klassers gjensidige Opførsel, Med Hensyn til det første Punkt anførte han fornemmelig Catholikernes fuldstændige Emancipation, ved hvilken Leilighed han tillige viiste, at den under foregaaende Debatte fremsatte Klage over, at Catholikerne bleve overseete ved alle Ansættelser, var aldeles ugrundet. Blandt de Mangler, som ikke kunne afhielpes ved Love, regnede han især Savnet af Capitaler, som først frivillig ville vorde anlagte i Jrland, naar Fred og Orden bleve herskende der. Med Hensyn til Midlerne mod Hoved Besværingerne, vilde Hr. Stanley med det Første fremlægge en Bil angaaende en forbedret Indretning af Landets indvortes Skat, tevæsen ved Stor Juryen; men han selv (Lord Althorp) vilde nu fornemmelig omhandle Kirke- og Tiendevæsenet. Om han end vilde inddrømme, at den Anglicanske Kirke, i Forhold til Jndvaanernes Antal, kostede mere i Jrland end i selve England, saa var dog denne Sag bleven overordentligen overdreven, hvorved ogsaa han selv forhen havde ladet sig skuffe. Samtlige Biskoppers Brutto=Indtægt beløb sig kun til 150,000 Pd. St., den rene Jndtægt oversteg ikke 130,000 Pd. Strl., og den Jrske Kirkes Totalindtægt kunde ikke anslaaes høiere end til 800,000 Pd. St. Med dem, som paastaae, at en herskende Kirke aldeles ikke er fornøden, vilde han for Øjeblikket ikke stride men han troede dog, at Kirken havde de første Fordringer paa disse Jndtægter, og at de fornemmelig burde tjene til at tilfredsstille den protestantiske Cultus's Fornødenheder. Man hørte rigtignok meget tale om Kald uden Menigheder, om Lønninger uden Embeder; men derimod var det notorisk, at Præsterne ved adskillige store protestantiske Menigheder maatte nøies med særdeles knappe Jndkomster, (der skal være 200 Kald, hvis aarlige Indtægt er under 1000 Pd. St.), medens rigeligen aflagte Beneficiarii rundt omkring intet havde at bestille. For at ophielse hine, havde man forhen indført en Afgift af Landets Førstegrøde; men da den var til liden Nytte og meget trykkende, vilde man andrage paa dens Afskaffelse. Derimod vilde man til de slettere Kalds Forbedring beskatte Kaldenne selv, i Forhold til deres Jndkomster, saaledes at de, som ikke indbragte 200 Pd. St., skulde ganske forskaanes derfor, de paa 20000 Pd. skulde svare 5 Procent, og saaledes gradviis indtil 15 Procent af alle dem, som indbragte 12000 Pd. og derover. Totalbeløbet af denne Afgift, som i Gjennemsnit var ansat til 7 Procent, kunde vel omtrent vurderes til 42,000 Pd. St. Provster og Domherrer skulde ikke beskattes. Ved Bispe-Embederne havde man anvendt en anden Maalestok, saaledes nemlig, at de, som indbringe mindre end 4000 Pd., skulde give 5 Procent, de paa 10 - 6000 Pd. St. 7 Procent; de paa 6000 - 10000 Pd. St. 10 Procent; de paa 10,000 - 15,000 Pd. St. 12 Procent, og de, som indbringe over 15,000 Pd. St. skulde aarlig betale 15 Procent. Han var beredt paa, at man vilde kalde dette et Jndgreb i velerhvervede Rettigheder, men i Betragtning af Folkets Trang, og efter hvad han havde hørt om Geistlighedens egne Anskuelser i denne Henseende, ventede han ingen Modsigelser af den. Hvad navnlig Bispedømmet Derry angaaer, da havde Ministrene, ved atter at besætte dette Embede, (med Premierministerens, Lord Greys, Svoger Dr. Ponsonby, forud erklæret, at den, som fik Embedet, maatte underkaste sig de fremtidige Modificationer. Den rene Jndtægt af dette Embede, som af Oppositionen var bleven meget overdreven, beløber sig til 12,659 Pd. St.; dette Beløb skulde nu ved en Ministerial=Beslutning reduceres til 8000 Pd., som efter Afgifternes Fradrag kun vilde blive 7,200 Pund aarlig.